ยืนยันมีการปรับลดราคาปุ๋ยเคมีจากต้นทางแล้ว กำชับพ่อค้าคนกลางขายปุ๋ยเคมีปลายทางลดลงให้สอดคล้องกับต้นทุน
นายวัฒนศักย์ เสือเอี่ยม อธิบดีกรมการค้าภายใน เปิดเผยภายหลังการประชุมหารือสถานการณ์สินค้าปุ๋ยเคมี ร่วมกับสมาคมการค้าปุ๋ยและธุรกิจการเกษตรไทย สมาคมการค้าผู้ผลิตปุ๋ยไทย และสมาคมคนไทยธุรกิจเกษตร ว่า ขณะนี้ ราคาปุ๋ยเคมีมีการใช้เป็นปริมาณมาก ราคาปรับลดลงอย่างต่อเนื่อง ซึ่งนับตั้งแต่ช่วงเดือนพฤษภาคมที่ผ่านมา ที่เป็นช่วงที่ราคาปรับตัวขึ้นสูงสุด ซึ่งปัจจุบันราคาปรับลดลงมาแล้วประมาณร้อยละ 20 จึงขอความร่วมมือให้สมาคมฯ กำชับไปยังพ่อค้าคนกลางและผู้จำหน่ายปุ๋ยเคมี ให้ขายในราคาที่สอดคล้องกับต้นทุน ห้ามฉวยโอกาสขายในราคาแพงกว่าต้นทุน ทั้งนี้จะมีการลงพื้นที่ตรวจสอบอย่างใกล้ชิดต่อไป หากพบมีการฉวยโอกาส ไม่ปรับลดราคาให้สอดคล้องกับต้นทุน จะดำเนินการตามกฎหมายเด็ดขาด โดยจะมีโทษสูงสุดจำคุก 7 ปี ปรับ 140,000 แสนบาท หรือทั้งจำทั้งปรับทั้งนี้ที่ผ่านมา ราคาจำหน่ายปุ๋ยยูเรีย ราคาเคยปรับสูงสุดประมาณ 1,600 บาทต่อกระสอบ ปัจจุบันราคาอยู่ที่ 1,300 บาทต่อกระสอบ แต่ยังไม่มีปัญหาขาดแคลน เนื่องจากกระทรวงพาณิชย์ได้ประสานกับผู้ผลิตปุ๋ยในซาอุดีอาระเบีย ให้จำหน่ายปุ๋ยในราคาพิเศษ มั่นใจได้ว่าฤดูกาลผลิตที่จะถึงนี้จะมีปุ๋ยเพียงพออย่างแน่นอน